钦定古今图书集成/明伦汇编/官常典/第638卷 > 《忝役湘州与宣城吏民别》南齐·谢脁
## 钦定古今图书集成/明伦汇编/官常典/第638卷 > 《忝役湘州与宣城吏民别》南齐·谢脁

弱龄倦簪履，薄晚忝华奥。闲沃尽地区，山泉谐所好。
幸遇昌化穆，淳俗罕惊暴。四时从偃息，三省无侵冒。
下车遽暄席，纡服始黔灶。荣辱未遑敷，德礼何由导。
汨徂奉南岳，兼秩典邦号。疲马方云驱，铅刀安可操。
遗惠良寂寞，恩灵亦匪报。桂水日悠悠，结言幸相劳。
吐纳贻尔和，穷通勗所蹈。